Bardd gwlad - Wicipedia

# Bardd gwlad

### Oddi wrth Wicipedia, y gwyddoniadur rhydd.

Yn llenyddiaeth Gymraeg, bardd a gafodd ychydig neu ddim addysg ffurfiol ac sy'n canmol ei fro a'i gymdeithas ei hun yn ei waith a olygir wrth y term bardd gwlad. Fel rheol mae'n feistr ar y gynghanedd a'r Pedwar Mesur ar Hugain traddodiadol.

Daeth y bardd gwlad i'r amlwg gyda thwf y wasg ar ddechrau'r 18fed ganrif. Mae enghreifftiau o feirdd gwlad y ganrif honno yn cynnwys Jonathan Huws o Langollen, Elis y Cowper, Dafydd Jones o Drefriw, Huw Jones o Langwm a Siôn Cadwaladr o'r Bala. Ceir nifer o gerddi gan feirdd gwlad yn almanacau a llyfrau poblogaidd y cyfnod a pharhaodd y traddodiad felly i'r 19eg ganrif. Gellid ystyried nifer o feirdd y ganrif honno yn feirdd gwlad, e.e. Trebor Mai o Lanrwst, un o englynwyr gorau'r ganrif. Gwelir eu gwaith yn aml ar gerrig beddau yn ogystal.

Heddiw mae traddodiad y bardd gwlad yn parhau yng ngwaith y beirdd lleol sy'n cyfrannu penillion i'r papurau bro neu'n cystadlu â'i gilydd mewn eisteddfodau a thalwrnau lleol.

Roedd y bardd adnabyddus Dic Jones yn dal i ystyried ei hun yn fardd gwlad er gwaethaf ei amlygrwydd cenedlaethol ac mae nifer fawr o'i gerddi yn adlewyrchu rôl cymdeithasol y bardd gwlad yn ei gymdeithas. Enghraifft arall diweddar oedd "Bois y Cilie".

### [golygu] Llyfryddiaeth

Ceir gwaith nifer o feirdd gwlad ail hanner yr 20fed ganrif yn y gyfres o flodeugerddi Beirdd Bro.

- W. Rhys Nicholas, The Folk Poets (Cyfres Writers of Wales, Caerdydd, 1978)

Wedi dod o "http://cy.wikipedia.org../../../b/a/r/Bardd_gwlad.html"

Categorïau: Termau llenyddol | Llenyddiaeth Gymraeg

##### Views

- Erthygl
- Sgwrs
- Diwygiad cyfoes

##### Chwilio